**Stefan Kaufmann** (s. 4. elokuuta 1960 Solingen, Länsi-Saksa) on saksalainen rumpali ja kitaristi. Hän soitti rumpuja Acceptissa levyn *Death Row* (1994) nauhoittamiseen saakka ja oli U.D.O.n kitaristina vuodesta 1996 vuoteen 2012 asti.

Accept-vuodet
-------------

Kaufmannista tuli 17-vuotiaana Acceptin roudari, ja hän pääsi seuraamaan yhtyeen ensimmäisen levyn äänityksiä. Frank Friedrichin jätettyä yhtyeen nauhoitusten jälkeen, Kaufmannia pyydettiin yhtyeen rumpaliksi. Hän ei soittanut ensimmäisellä levyllä mutta hän on mukana levyn takakanteen otetuissa kuvissa.

Kaufmann joutui keskeyttämään rumpujen soittamisen Eat the Heat -kiertueen aikana selkäkipujen vuoksi. Yhtye jäi pian tämän jälkeen tauolle mutta Kaufmann palasi rumpaliksi 1993. Hänen selkävaivansa palasivat *Death Rown* nauhoitusten aikana, ja hän joutui lopettamaan rumpujen soittamisen. Hän teki Acceptin kanssa yhteensä yhdeksän studiolevyä.

Kaufmann on tuottanut Acceptille livealbumit *Staying a Life* ja *All Areas – Worldwide* ja oli huomattavassa osassa yhtyeen kappaleiden säveltämisessä.

U.D.O-vuodet
------------

Stefan Kaufmann U.D.O.n konsertissa vuonna 2004. Kaufmaan kuvassa oikealla.
Kaufmann vaikutti Acceptin entisen laulajan Udo Dirkschneiderin U.D.O.-yhtyeeseen taustaryhmässä vahvasti jo yhtyeen kolmannesta, *Faceless World* levystä asti. Hänestä tuli U.D.O.n kitaristi vuonna 1996 ja soittaa viidenneltä *Solid* -levyltä lähtien kitaraa aina *Rev-Raptor -levylle asti*. Kauffmann oli soittanut kitaraa kahdeksanvuotiaasta saakka, joten siirtyminen kitaristiksi oli hänelle helppo ratkaisu sen jälkeen kun selkäkivut estivät rumpujen soittamisen. Hän oli on levyillä merkittävässä osassa sävellyksissä sekä tuotti ja äänitti useita levyjä. Kaufmann kertoi pitävänsä molemmista työnsä osa-alueista, soittamisesta ja tuottamisesta.

13. syyskuuta 2012 U.D.O. ilmoitti, että Kaufmann eroaa yhtyeestä terveydellisistä syistä. Hän on tuottanut tai yhteistuottanut kaikki U.D.O.-albumit vuodesta 1990 nykypäivään asti. Kaufmann palasi vielä tilapäisesti Udon kokoonpanoon kesällä 2018. Konsertit olivat osa *"Dirkschneider"* -kiertuetta, jolla Udo soitti Acceptin vanhoja kappaleita.

Yhtyeestä eroamisen jäkeenkin Kaufmann on tehnyt yhteistyötä Dirkschneiderin kanssa. Hän osallistui entisten U.D.O. -kitaristin Mathias Diethin ja entisen Accept -basistin Peter Baltesin kanssa Udo Dirkschneiderin kokoamaan projektiin DATOG, Dirkschneider & The Old Gang. Kokoonpano teki singlen "*Where The Angels Fly"* vuonna 2020 ja kolmen kappaleen EP-levyn Arising vuonna 2021*.*

Diskografia
-----------

### Accept

#### Studioalbumit

* *I'm a Rebel* (1980)
* *Breaker* (1981)
* *Restless and Wild* (1982)
* *Balls to the Wall* (1983)
* *Metal Heart* (1985)
* *Russian Roulette* (1986)
* *Eat the Heat* (1989)
* *Objection Overruled (1993)*
* *Death Row* (1994)

#### Livealbumit

* *Kaizoku-Ban'* (1985)
* *Staying a Life* (1990)

### U.D.O

#### Studioalbumit

* *Solid* (1997)
* *No Limits* (1998)
* *Holy* (1999)
* *Man and Machine* (2002)
* *Thunderball* (2004)
* *Mission No. X* (2005)
* *Mastercutor (2007)*
* *Dominator* (2009)
* *Rev-Raptor* (2011)

#### Livealbumit

* *Live from Russia* (2001)
* *Nailed to Metal - The Missing Tracks* (2003)
* *Mastercutor Live* (2008)

Lähteet
-------

1. 1 2 3  Stefan Kaufmann (Accept)- Musician Profile *www.spirit-of-metal.com*.  Arkistoitu 13.4.2019. Viitattu 4.1.2019.
2. 1 2  Stefan Kaufmann - Encyclopaedia Metallum: The Metal Archives *www.metal-archives.com*. Viitattu 4.1.2019.
3. 1 2  Interviews: Interview with Stefan Kaufmann from UDO - Sea of Tranquility - The Web Destination for Progressive Music! *www.seaoftranquility.org*. Viitattu 12.1.2019.
4. ↑  Metal Asylum *www.metalasylum.net*. Viitattu 7.1.2019.
5. ↑  Blabbermouth: ACCEPT's WOLF HOFFMANN: How We Wrote 'Fast As A Shark' *BLABBERMOUTH.NET*.  17.12.2018. Viitattu 4.1.2019. (englanniksi)
6. 1 2  U.D.O. Käsittämättömän hieno mies *Aadolf haastattelee. Artikkelit julkaistu aiemmin myös Inferno-lehdessä*. Viitattu 5.1.2019.
7. ↑  Rob Liz: Devil’s Interview: Stefan Kaufmann of U.D.O. *That Devil Music*.  7.7.2011. Viitattu 4.1.2019. (englanniksi)
8. ↑  Toimittaja: Arto Mäenpää: Stefan Kaufmann tekee paluun U.D.O.:n riveihin kesän keikoille *KaaosZine*.  3.6.2018. Viitattu 6.1.2019.
9. ↑  DATOG: Arising (HEAVY METAL): review / opinion to read on Music Waves *www.musicwaves.org*. Viitattu 2.1.2022. (englanniksi)
10. ↑  Metalliluolan toimitus: Entiset Accept-jäsenet julkaisivat "Face Of A Stranger" -musiikkivideon *Metalliluola*.  10.5.2021. Viitattu 2.1.2022.
11. ↑  DIRKSCHNEIDER & THE OLD GANG Release New Single & Video 'Every Heart Is Burning' *Sonic Perspectives*.  28.5.2021. Viitattu 2.1.2022. (englanniksi)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Taiteenala | 
* MusicBrainz

 |
|  |
| Muut | 
* Europeana

 |

 |